《错认》
明代·王彦泓

白縠单衫玉步摇，香风相引见云翘。灯前抛接回波眼，帐底围量束索腰。

夜视可怜明似月，秋期只愿信如潮。情知不负周郎顾，莫问儿身第几乔。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。